Drěwcy

Drěwcy ( Driewitz) su wjes na sewjeru sakskeje Hornjeje Łužicy. Leža w Budyskim wokrjesu a słušeja wot lěta 1994 k Łazej. 

W Drěwcach markěrujetej serbska lipa a wulki błudźenk srjedźišćo oficielneho serbskeho sydlenskeho ruma w Sakskej.

 Stawizny 
Prěnje historiske naspomnjenje pućowca jako Drewitz pochadźa z lěta 1509. Ležownostne knjejstwo wukonješe přez lětstotki ryćerkubło we wsy samej. Přez wobzamknjenja Wienskeho kongresa přidźěli so dotal k Sakskej słušacy sewjerny dźěl Hornjeje Łužicy z Drěwcami w lěće 1815 Pruskej. Saksko-pruska hranica wjedźeše přez holu južnje wsy.

Hač do lěta 1957 běchu Drěwcy samostatna gmejna a potom gmejnski dźěl Złyčina.

 Wobydlerstwo 
W lěće 1884 měješe wjes po Mukowej statistice 202 wobydlerjej, mjez nimi 200 Serbow (99 %). Arnošt Černik zwěsći 1956 serbski podźěl wobydlerstwa wot hišće 91 %, štož wotpowědowaše sobu najwyšemu podźělej w ewangelskej Hornjej Łužicy. Ewangelscy Drěwčenjo słušeja do Łazowskeje wosady.

 Literatura 


 Žórła 

 Wotkaz 
 driewitz.de

Kategorija:Łaz
Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Sydlišćo w serbskim sydlenskim rumje
Kategorija:Biosferowy rezerwat Hornjołužiska hola a haty
Kategorija:Prěnje naspomnjenje 1509